Държавен вестник, бр. 106, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  106
но и частно застрахователно покритие, което 
може да спомогне за покриване на разходите 
за отстраняване на щетите;
д) кратко описание на прилагането на 
законодателството на Съюза в областта на 
предотвратяването и управлението на риска 
от бедствия, което е свързано с характера на 
природното бедствие;
е) карти на засегнатите от бедствието райони;
ж) кратко описание на метеорологичната 
обстановка в периода на бедствието;
з) описание на използваните методи за 
оценка на щетите;
и) снимки от районите, засегнати от бед-
ствието, или други документи, както и всяка 
друга релевантна информация;
2. националният координатор на помощта 
може да изиска от министъра на вътрешните 
работи всяка друга допълнителна информация, 
свързана с оценката на щетите и изготвянето 
на заявлението;
3. националният координатор на помощта 
може да изиска информация относно щетите 
и пострадалите обекти от всички публични 
органи, включени в конкретно заявление съ-
гласно ал. 1, т. 2;
4. във възможно най-кратък срок и не по-
късно от 12 седмици от първото настъпване 
на щета, предизвикана от природно бедствие, 
националният координатор на помощта може 
да подаде до Европейската комисия заявление 
за отпускане на финансови вноски от Фонда, 
предоставяйки цялата налична информация; 
в случай на прогресивно развиващо се при-
родно бедствие, когато не може ясно да бъде 
определена началната дата, крайният срок 
от 12 седмици за подаване на заявлението се 
брои от датата, на която публичните власти за 
първи път са предприели официални действия 
срещу последиците от природното бедствие, 
или от датата, на която е обявено бедствено 
положение (или подобно). 
Чл. 3. Финансовите вноски от Фонда по вся-
ко одобрено заявление постъпват по бюджетната 
сметка на Министерството на регионалното 
развитие и благоустройството.
Чл. 4. (1) След одобрение от страна на 
Европейската комисия на всяко заявление 
по чл. 2, ал. 1, т. 2 националният координа-
тор на помощта осъществява разпределение 
на средствата, които ще бъдат получени от 
Фонда, между публичните органи, включени 
в заявлението, съгласно методология за раз-
пределение на средствата, одобрена с решение 
на Министерския съвет.
(2) С разпределените средства за всеки 
орган се финансират операции от списъка по 
чл. 2, ал. 1, т. 4.
(3) За изготвяне на списъка по ал. 2 наци-
оналният координатор на помощта:
1. изисква от публичните органи по ал. 1 
да посочат приоритетните за тях операции, 
включени в съответното заявление, и определя 
срок за представяне на необходимите данни;
2. проверява допустимостта на операциите 
по т. 1 за съответствие с допустимите за финан-
сиране дейности съгласно член 3 на Регламент 
(EО) № 2012/2002 и при необходимост изисква 
корекции;
3. проверява допустимостта на разходите за 
изпълнение на операциите по т. 1 с допустимите 
за финансиране разходи съгласно Регламент 
(EО) № 2012/2002.
(4) Операциите от списъка по ал. 2 трябва 
да бъдат:
1. допустими за финансиране със средства 
от Фонда;
2. с пълна проектна готовност;
3. със срок за изпълнение не повече от 18 
месеца от датата на получаване на финансовите 
вноски от Фонда за съответното заявление по 
сметката на Министерството на регионалното 
развитие и благоустройството;
4. с висока степен на риск за живота и здра-
вето на населението или да осигуряват ежеднев-
ния достъп на гражданите до основни услуги, 
като могат да включват мерки в областта на: 
разрушени в резултат на бедствието превантивна 
инфраструктура, транспортна инфраструктура 
(пътища/жп транспорт/пристанища/летища), 
енергетика, водоснабдяване и отпадъчни води, 
телекомуникации, образователна и здравна 
инфраструктура, защита на културното на-
следство, временно настаняване и спасителни 
операции, почистване на засегнатите от бедстви-
ето области, включително природните зони, в 
съответствие, когато е уместно, с екосистемни 
подходи, както и неотложно възстановяване на 
засегнатите природни зони с цел избягване на 
непосредствения ефект от ерозия на почвата.
(5) В списъка могат да бъдат включени и вече 
изпълнени операции, финансирани със собст-
вени средства на публичните органи. В този 
случай публичният орган поема ангажимент 
да използва сумата от възстановените разходи 
за съответната операция за изпълнението на 
нови дейности, свързани с преодоляване по-
следиците от бедствието.
Чл. 5. (1) За изпълнение на функциите по 
чл. 2, ал. 1, т. 7 и 8, преди сключване на договори 
по чл. 2, ал. 1, т. 5, националният координатор 
на помощта изпраща на заместник министър-
председателя по европейските фондове и иконо-
мическата политика, на министъра на околната 
среда и водите, на министъра на земеделието и 
храните и на министъра на вътрешните работи 
списъка по чл. 4, ал. 2.
(2) Заместник министър-председателят по 
европейските фондове и икономическата поли-
тика следи за съгласуваност на предвидените в 
списъка операции с дейностите за превенция 
на риска съгласно Споразумението за партньор-
ство и при необходимост отправя препоръки.